Ljubovnici/9
Deveti prizor
INTRIGALO i DOTUR
INTRIGALO: Za česa će ti korde, gosparu Doturu? U gveri od ljubavi hoće se oštro koplje, a ne korde ni sablje. 
DOTUR: O, Intrigalo moj fedeli, unde venis? Quo vadis? Koje mi glase nosiš? Jesi li rastrijebio štogodi puta za uljesti u ljubav gospođe Lukrecije? 
INTRIGALO: Signor dottor, hoće se ovaci ljudi na poslu! Nije oni cekin tako u prdemah otišao. Bolje ga si investio nego da si kupio toliko praščevine. 
DOTUR: Dic ergo mihi, što si opravio? 
INTRIGALO: Vele, vele za prvi put. 
DOTUR: Spes tu nunc una senectae tu requies miserae, decus imperiumque Latini te penes, in te omnis domus inclinata recumbit. Unum oro, reci, izreci, izgovori i spovij meni, što si učinio, što je bilo i što je sučedilo? 
INTRIGALO: Ja ti sam prvo zamitio Anku, ali se nije kontentala od jednoga cekina, nego sam još od moga pristavio dva dukata u srebru, ma to je lasno s vašijem gospostvom; i Anka mi je rekla da tvoje gospostvo dođe večeraska oko dvije ure noći s instrumentom 
za kantat joj pod funjestru. Ona će ti otvorit vrata, a ti ćeš uljesti i tako se razgovarat s gospođom Lukrecijom i konkludat matrimonij. 
DOTUR: Carmina vel caelo possunt deducere lunam; carminibus Circe socios mutavit Ulissen, frigidus in pratis cantando rumpitur anguis. I Lukrecija, quamvis ut Luna mutabilis, jer je žena, ima s nebesa od svoje ljeposti doletjet u moje krilo. I Lukrecija na moje pjesni promijenit će nemilos u ljubav. I Lukrecija, zmija ljutica, na moje spijevanje obratit će jed i otrov u slasti ljuvene. Si, si, verum est.  Dakle, moj fedeli Intrigalo, quia inclinata ad vesperum dies est, ja ću se otit spravit. 
INTRIGALO: Pođi u dobri čas, ma ono što sam stratio od moga? 
DOTUR: Dobro mi si spomenuo. Nego, ja dukata ne imam, eto ti jedan cekin, naplati se, a ostalo drži za moju memoriju. 
INTRIGALO: Hvala, moj dobri gospodaru! Sluga ti sam.
DOTUR:  Ibo, et Chalcidico quae sunt mihi condita versu carmina pastoris Siculi modulabor avena.

Референце 

Ljubovnici